Am Sonntigmorge simmer do wiiter Rechtig Norde. Mer hei üs chli Sorge gamcht, öb mer be ned so guetem Wätter ond tüüfe Temperature (Schnee-Chettene montiere??) öber de Haast-Pass chöi fahre.  D Lüüt a de Touristinfo hei üs do fasch echli usglachet ond beruhigt. Wanaka esch uf öppe 300 m. ü. M. ond de höchsti Ponkt vom Haastpass esch grad öppis öber 500 m.  ü. M. Mer hei no e zuesätzlechi Charte vo dere Region öbercho, di schöne Ussechtspönkt ond chliine Walks usegschrebe ond de eint oder ander Haut gmacht. Ech mues säge, s esch e wonderschöni Fahrt gse.